stanford-oval/wikipedia huggingface dataset:
דוקטור הו
דמויות > מלווים

לדוקטור נלווים כמעט תמיד שותפים למסע. (למעט מקרים חריגים; בפרק "The Deadly Assassin" הדוקטור הרביעי מטייל לבד אחרי ששרה ג'יין עזבה, בפרק "Heaven Sent" הדוקטור ה-12 עדיין בלי אף מלווה אחרי מותה של קלרה). המלווה הוא הדמות הראשית לצדו של הדוקטור והוא נועד כדי לספק לצופים דמות להזדהות איתה, ולקדם את העלילה על ידי כך שישאל שאלות ויסתבך בצרות. הדוקטור רוכש לו מלווים חדשים ונפרד ממלווים קודמים, חלקם חוזר לבתיהם ואחרים נשארים בעולם החדש אליו הגיעו, ואף בכמה מקרים המלווה מת במהלך הסדרה.
בימיה הראשונים של הסדרה, הדוקטור נהג לטייל עם שניים-שלושה מלווים כל פעם. החל משנות ה-70, הדוקטור החל לטייל לרוב עם מלווה אחת בלבד, בדרך כלל בחורה צעירה. בין המלווים והמלוות הזכורים ביותר בסדרה הקלאסית ניתן למצוא את איאן וברברה (ויליאם ראסל וג'קלין היל), ג'יימי (פרייזר היינס), ג'ו גרנט (קייטי מאנינג), שרה ג'יין סמית (אליזבת סליידן), רומאנה (מרי תאם \ ללה וורד) ו-K-9 הכלב הרובוטי. (קולו של ג'ון ליסון). בין המלוות בסדרה המחודשת ניתן לראות את רוז טיילר (בילי פייפר), מרתה (פרימה אג'ימן), דונה (קתרין טייט), איימי ורורי (קארן גילאן וארתור דארוויל) וקלרה אוסוולד (ג'נה קולמן).
דמויות > דמויות נוספות

מעבר למלווים הקבועים, יש עוד דמויות שנוהגות לחזור ולהופיע בסדרה. בריגדיר אליסטר לת'ברידג'-סטיוארט (ניקולס קורטני) הוא איש צבא וחבר של הדוקטור שעומד בראש הארגון יוני"ט (UNIT - Unified Intelligence Taskforce). הוא הופיע בסדרה לסירוגין משנת 1968 לצד הדוקטור השני ועד שנת 1989 לצד הדוקטור השביעי. רוב הופעותיו היו בשנות ה-70, לצד הדוקטור השלישי. בסדרה המחודשת, בתו של הבריגדיר, קייט סטיוארט (ג'מה רדגרייב) תופסת את מקומו ומופיעה לצד הדוקטור ה-11 וה-12, וחוזרת להופיע בספיישלים עם הדוקטור ה-14 ועם הדוקטור ה-15.
המאסטר הוא חבר ואויב של הדוקטור. הוא הופיע לראשונה לצד הדוקטור השלישי בשנת 1971 בגילומו של רוג'ר דלגאדו וחזר והופיע שוב ושוב במהלך הסדרה בפרקים שונים. אחרי שדלגאדו נהרג בתאונת דרכים, השחקן העיקרי לגלם את המאסטר היה אנתוני איינלי, אשר שיחק בתפקיד עד הפרק האחרון של הסדרה הקלאסית בשנת 1989. המאסטר חזר גם בסדרה המחודשת בשנת 2007, בגילומם של סר דרק ג'קובי וג'ון סים ובהמשך בגילומה של מישל גומז ובגילומו של סשה דוואן.
בני משפחתם של המלוות החלו לתפוס נופח משמעותי בעלילה בסדרה המחודשת. אמא של רוז, ג'קי (קאמיל קודורי) והחבר של רוז, מיקי (נואל קלארק) הופיעו לא מעט בשתי העונות הראשונות וחזרו להופעות אורח בהמשך. כך גם אחותה של מרתה, טיש (גוגו אמבתה-רו) שהופיעה בעונה השלישית; סבה של דונה, וילפרד (ברנרד קריבינס) שהופיע בעונה הרביעית (וחזר להופעת אורח בספיישל עם הדוקטור ה-14, זמן קצר לפני מותו) ובן זוגה של קלרה, דני (סמואל אנדרסון) שהופיע בעונה השמינית. הארייט ג'ונס (פנלופי וילטון) היא חברת פרלמנט ומאוחר יותר ראש ממשלה שהופיעה לצד הדוקטור התשיעי והעשירי מספר פעמים. מייזי ויליאמס גילמה את אשילדר, נערה שהדוקטור ה-12 הופך לבת אלמוות והוא ממשיך להיתקל בה בפרקים שונים לאורך העונה התשיעית.
דמות משנה בולטת היא ריבר סונג (אלכס קינגסטון). ריבר היא ארכאולוגית מהמאה ה-51 והיא מופיעה לראשונה בסדרה המחודשת בעונה הרביעית, לצד הדוקטור העשירי. נראה שהיא מכירה אותו היטב, אך הוא אינו מזהה אותה כלל. בהמשך היא חוזרת ומופיעה לצד הדוקטור ה-11 וה-12, התעלומה שלה ממשיכה להעמיק ולהיפתר - מתגלה שהיא בתם של המלווים איימי ורורי ושהיא והדוקטור נהיים מעורבים בקשר רומנטי.
דמויות > אויבים

כשהמפיק סידני ניומן יזם את הסדרה, הוא לא רצה להנציח את הקלישאות של "המפלצות בעלות העיניים הבולטות" שרווחו בז'אנר המדע בדיוני. אך המפלצות היוו מרכיב ב"דוקטור הו" כבר מההתחלה.
לדוקטור יריבים רבים, הבולטים מביניהם הם "הסייברמנים", ה"דאלקים" ו"המאסטר" - אדון זמן שסרח. מבין כל המפלצות והנבלים היו אלה הדאלקים שכבשו את דמיונם של הצופים.
סדרות בת > (K-9 And Company (1981

הניסיון הראשון ליצור סדרת-בת ל"דוקטור הו" היה "K-9 And Company". פרק פיילוט בשם "A Girl's Best Friend" הופק ושודר, אך התוכנית לא המשיכה מעבר לזה. התוכנית התמקדה במלוות העבר שרה ג'יין סמית (אליזבת סליידן) אשר מקבלת יום אחד מתנה מהדוקטור - הכלב הרובוטי K-9. (קולו של ג'ון ליסון).
סדרות בת > טורצ'ווד (2006–2011)

"טורצ'ווד" עוקבת אחר מעלליו של קפטן ג'ק הארקנס (ג'ון בארומן), מלווה לשעבר של הדוקטור אשר עומד בראש ארגון "טורצ'ווד 3" בקארדיף של המאה ה-21. הוא והצוות שלו (גוון קופר, אוון הרפר, טושיקו סאטו ויאנטו ג'ונס) מסכלים יחדיו מזימות של חייזרים ונבלים שונים להשתלט על העולם. הסדרה נחשבת למיועדת לקהל צופים בוגר יותר מזה של סדרת האם, בשל אופי אפל יותר ומינון גבוה יותר של מין ואלימות. התוכנית שודרה בערוץ BBC Three בעונתה הראשונה, עברה ל-BBC Two בעונתה השנייה והגיעה לערוץ המרכזי, BBC One בעונתה השלישית. העונה הרביעית שודרה בערוץ האמריקאי Starz. התוכנית מעולם לא בוטלה רשמית, אך נכון לשנת 2020 אין תוכניות להפיק עונה נוספת. תסכיתי אודיו בהפקת "ביג פיניש" המשיכו את עלילות הסדרה מעבר לעונה הרביעית.
סדרות בת > הרפתקאות שרה ג'יין (2007–2011)

"הרפתקאות שרה ג'יין", בדומה ל-"K-9 And Company", עוקבת אחר דמותה של שרה ג'יין סמית. שרה ג'יין מאמצת בן, לוק, ויחד איתו ועם חבריו (מריה, קלייד וראני) היא מסכלת מזימות ותוכניות של חייזרים, יצורים ונבלים שונים להשתלט על העולם. גם K-9 מופיע לסירוגין. זהו הספין-אוף הראשון בו הדוקטור בעצמו (דייוויד טננט ומאט סמית) מגיע להופעות אורח. סדרה זו מיועדת לקהל צופים שכולל ילדים ומוגדרת ל"כל המשפחה". היא שודרה בערוץ CBBC המיועד לילדים.
הסדרה הסתיימה לאחר שידור מחצית מפרקי העונה החמישית שנכתבו, בעקבות מותה של השחקנית הראשית אליזבת סליידן.
סדרות בת > (Class (2016

"Class" היה ספין-אוף לנוער אשר התמקד בבית הספר התיכון "Coal Hill" אשר הופיע לא פעם בסדרה, בין היתר כשהמלווה קלרה אוסוולד (ג'נה קולמן) עבדה בו כמורה. הדמויות הראשיות היו חבורת תלמידים (אפריל, ראם, טניה וצ'רלי) והמורה שלהם, מיס קוויל. מיס קוויל וצ'רלי הם למעשה חייזרים שכלואים בכדור הארץ ויחד עם שאר הדמויות הם מתמודדים עם איומים מהחלל החיצון אשר תוקפים את בית הספר. זהו הספין-אוף השני בו הדוקטור (פיטר קפלדי) מגיע להופעת אורח. הסדרה בוטלה אחרי עונה אחת. תסכיתי אודיו בהפקת "ביג פיניש" המשיכו את עלילות הסדרה מעבר לעונה שהופקה.
סדרות בת > (Doctor Who Confidential (2005-2011

במקביל לעליית הסדרה המחודשת בשנת 2005, עלתה גם תוכנית אשר תיארה את העשייה מאחורי הקלעים של "דוקטור הו". התוכנית נקראה "Doctor Who Confidential". (בתרגום חופשי: "דוקטור הו חסוי") אחרי כל פרק של "דוקטור הו" ששודר בערוץ BBC One, שודר בערוץ BBC Three פרק מאחורי הקלעים שמתאר איך עשו את הפרק ששודר באותו היום. הפרקים כללו ראיונות עם השחקנים, הכותבים ועם צוות ההפקה ולעיתים גם עם שחקנים ודמויות מפתח מהסדרה הקלאסית. התוכנית ירדה מהמרקע אחרי העונה השישית.
במדיות אחרות

הסדרה זכתה להנצחה במגוון רחב של מדיות. כבר בזמן שידור הסדרה המקורית הפכו חלק מפרקי הסדרה לספרים בהוצאת ה-BBC. בהמשך, לאחר ביטול הסדרה, המשיכו מעריצים ושוחרים של הדוקטור לפתח את דמותו בסדרת ספרי "ההרפתקאות החדשות של דוקטור הו" (בהוצאת וירג'ין), בקומיקס שהתפרסם במסגרת מגזין דוקטור הו, ובסדרת תסכיתים רשמיים המופקים עד היום על ידי חברת "Big Finish".
סיפורי הדוקטור במדיה השונים מפתחים את דמויותיהם של הדוקטורים השונים, מוסיפים להם סיפורים חדשים ומלווים חדשים. סיפורים ומלווים אלו אף משפיעים על הדוקטורים של המדיה האחרים. כך, למשל, הופיע בקומיקסים של עלילות הדוקטור השישי יצור משנה-צורה בשם פרובישר, המעדיף להופיע רוב הזמן כפינגווין. פרובישר הופיע פעמיים גם בתסכיתים של Big Finish.
עם זאת, רוב סיפורי המדיה הנוספים מעבר לתוכניות הטלוויזיה וסרט הטלוויזיה מ-1996 נחשבים מחוץ לקאנון של דוקטור הו ואינם מחייבים את יוצרי הסדרה במסגרת שמירת ההגיון הפנימי וההיסטוריה של הדוקטור. עד כה, בסדרה החדשה, ההתייחסות היחידה לסיפורים ממדיות אחרות הייתה במיני-פרק שבו פול מקגאן ציין את שמותיהם של כל המלווים שלו באותה תקופה בתסכיתי Big Finish, ובראיונות עם יוצרי הסדרה עולה מפעם לפעם כי רעיונות לפרקים נלקחו מתוך סיפורים שנכתבו לראשונה באחד המדיה האחרים. לדוגמה, הפרק "טבע האדם" בעונה השלישית (נכתב על ידי פול קורנל) הוא גרסה טלוויזיונית לספר של הדוקטור השביעי עם אותו השם.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | סדרת הדרמה הטובה ביותר | דוקטור הו | מועמדות |  |
| 2024 | פרס באפט"א לטלוויזיה | רגע בלתי נשכח | שוטי גטווה נחשף כדוקטור ה-15 | מועמדות |  |
הערות שוליים

↑  https://www.rottentomatoes.com/m/dr_who_and_the_daleks
↑  https://www.rottentomatoes.com/m/daleks_invasion_earth_2150_ad
↑  Doctor Who ratings drop, הדיילי מייל, 6 בנובמבר 2018;‏ Doctor Who ratings plunge, הסאן, 5 בנובמבר 2018.
↑  Alex Ritman (May 8, 2022). ‘Sex Education’ Star Ncuti Gatwa Named Next Doctor in ‘Doctor Who’. Hollywood Reporter. Retrieved May 8, 2022
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  BAFTA Television 2024: The Winners and Nominations, www.bafta.org, ‏2024-03-15 (באנגלית)
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
| --- | --- |
בקרת זהויות :  NLI: 987007371895405171  GND: 4385165-4  LCCN: no2014145812  MusicBrainz: 3f32c4cd-04ed-433e-a7a8-81a2ccc0c4c6  NKC: unn2017947769  VIAF: 311477105   WorldCat (עם VIAF): 311477105 
לוגו מעוין ששימש בכותרות הפתיחה של עונות 1973 עד 1980
פתיח הסדרה המחודשת בארבע העונות הראשונות שלה
אחת מן הגרסאות המוקדמות של נעימת הנושא של דוקטור הו


בילי פייפר בתפקיד המלווה רוז טיילר. (2005)
הפרברים

| --- | --- |

צמד הפרברים בהופעה (ההרכב השלישי), 2016
 מוקד פעילות:  ישראל
 תקופת הפעילות:  מ-1960
 סוגה:  זמר עברי, פולק, מוזיקה לטינית
 כלי נגינה:  גיטרה
 חברת תקליטים:  הד ארצי
 http://www.haparvarim.co.il/
 חברים
 יוסי חורי (1960–הווה) חגי רחביה (2015–הווה)
 חברים לשעבר
 ניסים מנחם (1960–1977)  ג'ימי סימן טוב (1965) אורי הרפז (1977–2015)
צמד הפרברים בהופעה (ההרכב השני), 2010
צמד הפרברים הוא צמד זמרים המתמקד בשירי ארץ ישראל ומוזיקה לטינית שהחל לפעול ב-1960. הצמד המקורי היו ניסים מנחם ויוסי חורי. בשנת 1977 החליף אורי הרפז את ניסים מנחם. בשנת 2015 פרש אורי הרפז, והוחלף בגיטריסט חגי רחביה.
הפרברים ניחנו בהרמוניות קוליות ומיומנות בנגינה בגיטרות. הם בעלי רפרטואר מגוון של שירים עבריים ושירים לועזיים מתורגמים (מוזיקה ברזילאית ודרום אמריקאית) וביצעו יצירות שנכתבו במיוחד עבורם.
פעילות מוזיקלית > ההרכב השני

בשנת 1977 עברו "הפרברים" שינוי משמעותי, כאשר ניסים מנחם החליט לחזור בתשובה לאחר תקופת המתנה שבה עוד הופיע כשכיפה על ראשו. מנחם לא חש בנוח לשיר שירי אהבה, ובעקבות חזרתו בתשובה נאלץ הצמד לבטל הופעות בימי שישי ושבת. חורי החליט להמשיך את פעילות הצמד עם שותף חדש. נגן הגיטרה אורי הרפז, יוצא צוות ההווי של הצנחנים, הצטרף במקומו של מנחם. הרפז כגיטריסט שילב קטעי נגינה סולו בגיטרה 3/4 וערך פתיחים לשירים שהפכו להיות חלק בלתי נפרד מהשיר עצמו, כמו ב"שיר אהבה ישן" ו"ערב של שושנים".
בשנת 1978 הוציא הצמד החדש את האלבום "החולמים אחר השמש", שבו, מלבד שיר הנושא שהלחין סשה ארגוב למילים של יורם טהרלב, מוכר גם השיר "פעם היו שם פרחים" (תלמה אליגון/ראלף לויטן). באלבום נכללה גם גרסתם של הפרברים לשירו של יוסף שריג "אור וירושלים", וכן השיר "טיול לילי" (עמוס אטינגר/מאיר נוי).
באותה שנה, במסגרת סדרת תוכניות רדיו ב"קול ישראל" בשם "דו רה ומי עוד", הוקדשה תוכנית לשירים ברזילאיים בגרסאות עבריות של אהוד מנור ובעיבודיו של מתי כספי. לצורך כתיבתן פנה מנור להרפז, שגדל בילדותו בברזיל, כדי שיתרגם לו מילולית מפורטוגזית. בתמורה הציע הרפז שהפרברים ישתתפו בתוכנית, וכך היה. שירי התוכנית הוקלטו למופע ולאלבום מצליחים בשם "ארץ טרופית יפה".
בעקבות תוכנית זו נוצר קשר מוזיקלי בין "הפרברים" למתי כספי, והוא הפיק ועיבד את שירי אלבומם "פרברים טרופיקל", שירים ברזילאים בגרסאות עבריות של יעקב שבתאי, מהם בלט במיוחד השיר "מתוק התפוח".
השלושה המשיכו לשתף פעולה בשנת 1983 במופע שירים מדרום אמריקה בשם "שיר אהבה רחוק", ובו תרגומים של אהוד מנור לשירים דרום אמריקאיים. המופע הוקלט לאלבום, שמתוכו מוכרים במיוחד השירים "סילבריו", "אני אשתגע" (בשיתוף פעולה עם חוה אלברשטיין) ו"אלפונסינה והים". כמו כן נודע הפתיח האינסטרומנטלי לשיר "בלב כבד".
פעילות מוזיקלית > ההרכב השני > שיתוף הפעולה עם הדודאים

בשנת 1985 החלו מופעים משותפים של הפרברים עם צמד מוכר נוסף שפעל במקביל, הדודאים. המופע של שני הצמדים זכה להצלחה רבה. לשיתוף פעולה זה תרמו יוצרים ידועים, בהם יורם טהרלב ונעמי שמר. השירים "שי" (רחל המשוררת/לוי שער), "תלבשי לבן" (שמר) ו"צל ומי באר" (טהרלב/שער) שביצעו הצליחו מאוד, זכו להשמעות רבות ברדיו ועם השנים הפכו לקלאסיקה של הזמר העברי. שיר נוסף בביצועם שהתפרסם הוא "הנה שנה עוברת", שתרגם אהוד מנור על פי יצירתו של אריאל רמירס "La Peregrinación" מתוך "Navidad Nuestra". שיתוף הפעולה תועד באלבום משותף בהפקת קובי אשרת, שיצא בשנת 1985 ונקרא "הדודאים והפרברים". בתוכנית ההוקרה שנערכה בטלוויזיה לבני אמדורסקי לפני מותו, הוא סיפר בהומור שמאחר שצמד "הדודאים" לא יכלו לנצח את יריביהם, הם החליטו להצטרף אליהם. עם זאת, לדבריו של חורי שרר בין שני הצמדים פרגון הדדי, ולא תחרות.
פעילות מוזיקלית > ההרכב השני > המשך הדרך

ב-1989 יצא אלבומם של הפרברים "מוזיקה". נעמי שמר תרגמה שני שירים עבור האלבום, ובהם "אישה על החוף" על פי לחן של מאנוס חג'ידאקיס.
בשנת 1991 יצא הדיסק 'הפרברים - 30 השנים הראשונות' בהוצאת NMC Music אשר כלל בתוכו 22 שירים אהובים של הלהקה מאז ראשית דרכה.
בשנות התשעים והאלפיים המשיכו הפרברים להופיע ברחבי הארץ, אך מיעטו בהקלטות. בתקופה זו, לצד הפעילות בצמד הפרברים, פעל הרפז גם עם אמנים אחרים. לאחר פטירתו של בני אמדורסקי ב-1994, הם הצטרפו לחבריו ישראל גוריון וחנן יובל לרביעייה בשם "החברים של בני", והעלו מופע משותף עם שירים מהרכבים בהם פעל אמדורסקי. אלבום בשם "החברים של בני" יצא ב-1997.
בשנת 2007 החליט הצמד, לכבוד אוסף "המיטב" משיריהם, להקליט שני שירים חדשים: "תם ולא נשלם" למילותיו של יוסי גמזו וללחן של יוסי חורי ו"ונאהב לתמיד" למילותיה של עידית חכמוביץ' וללחן של אורי הרפז. ב-2010 הקליטו הפרברים את השיר "קול ממדרונות", שכתב והלחין עילי בוטנר ונכלל באלבומו "עילי בוטנר".
פעילות מוזיקלית > ההרכב השלישי

בספטמבר 2015 הודיעו הפרברים כי אורי הרפז עוזב את ההרכב, ויוסי חורי הודיע בערוץ 2 שהוא כבר עובד עם שותף חדש. בסוף אותו חודש חשף בתוכנית הרדיו של גבי גזית ברדיו 103FM ששמו של שותפו החדש הוא חגי רחביה. צמד הפרברים המשיך להופיע בכל רחבי הארץ. ב-2023 החל אורי הרפז במשותף עם אלעד שטמר להעלות את המופע "שרים הפרברים", שבמסגרתו הופיעו עם שירי הצמד בעיבודים הנאמנים למקור.
דיסקוגרפיה > ההרכב הראשון

בשירי עם ישראלים - 1967
בשירת לאדינו - 1967
יש לי אהבה - 1968
אדום עתיק - 1969
במצב הח"ן - 1969
Sing International - ‏ 1969
(אני אוהב אותך) בשקט, כמעט בסוד - 1971
בשירי סיימון וגרפונקל - 1972
שתי גיטרות והפרברים - 1974
דיסקוגרפיה > ההרכב השני

החולמים אחר השמש - 1978
פרברים טרופיקל - 1981
שיר אהבה רחוק (עם מתי כספי) - 1983
הדודאים והפרברים (עם הדודאים) - 1985
מוזיקה - 1989
הפרברים - 30 השנים הראשונות 1991
הערות שוליים

1 2 3 4 5 6  על פי דבריו של יוסי חורי באלבום האוסף "המיטב", NMC, ‏ 2007
1 2  תיעוד יוצרים של מפעל הפיס עם יואב קוטנר- יוסי חורי
| --- | --- |
בקרת זהויות :  NLI: 987007301453205171  LCCN: no2005059133  MusicBrainz: 4f851ba3-b505-429f-b7d2-b5155d5a86bc  VIAF: 129364378   WorldCat (עם VIAF): 129364378
נחל אלכסנדר

| --- | --- |

 מידע כללי
 אורך:  32 ק"מ
 אגן ניקוז:  550 קמ"ר 
 מוצא:  הרי שומרון
 יובלים:  נחל אביחיל, נחל אומץ, נחל תאנים, נחל בחן, נחל אברך, נחל שכם 
 שפך:  הים התיכון 
 מדינות באגן הניקוז:  ישראל, יהודה ושומרון 
  (למפת נתניה מוגדלת) נחל אלכסנדר(למפת נתניה רגילה) נחל אלכסנדר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אלכסנדר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אלכסנדר
 
נַחַל אֲלֶכְּסַנְדֶּר (בעבר: נהר אסְכַּנְדֶרוּנה) הוא נחל הזורם מהרי השומרון ועד לים התיכון. ברובו הוא זורם בעמק חפר. שפך הנחל מצוי מצפון לנתניה בין המושבים מכמורת ובית ינאי. הנחל מנקז את אזור שכם ומרכז השומרון, וכן חלק משפלת החוף. אורך הנחל כ-32 ק"מ. חלקו התחתון של הנחל וסביבותיו הם גן לאומי מוכרז.
תוואי הנחל

הנחל מקבל מים מנחל שכם, נחל תאנים, נחל אומץ, נחל בחן ונחל אביחיל. בחלקו העליון, ההררי, הנחל אכזב, מכיוון שהמבנה הסלעי גורם לחילחול רב. בנחל נמצאת אוכלוסייה חשובה של צבים רכים. על הנחל הוקם גשר הצבים, המושך מטיילים רבים הבאים לצפות באוכלוסיית הצבים.
סמוך לגדה הצפונית של נחל אלכסנדר, בחלקו העליון (המזרחי) מצוי האתר הארכאולוגי "שייח מושארף".
החל ממושב תנובות ועד לשפך בחוף מכמורת, מסומן לצד הנחל שביל לטיול. אורכו של מסלול זה כ-22 קילומטרים, והוא נגיש גם לרוכבי אופניים. ב-2020, הנחל נוסף אל שביל השרון.
מקור השם

קיימות שתי גרסאות למקור שמו של הנחל:
אחת היא על שמו של המלך אלכסנדר ינאי שהיה מלך מבית חשמונאי וכבש את האזור שבו זורם הנחל במאה ה-1 לפנה"ס. לפי ההסבר השני לשם, טרם קום מדינת ישראל, ערביי הארץ קראו לנחל "וואדי איסכנדיר" (או "נהר אסכנדרונה"), על שם אסכנדר אבו זבורה, בעל קרקעות עשיר וסוחר אבטיחים מצליח שחי במאה ה-19 והיה מייצא אבטיחים מאזור שכם למצרים. הוא היה משיט את האבטיחים ברפסודות ששטו לאורך הנחל עד לים התיכון, שם סמוך למושב מכמורת של היום היה "מינת אבו זבורה" (נמל אבו זבורה) שבבעלותו, ומשם הוא היה שולח אותם באוניות למצרים.
אתרים לאורך הנחל > פארק צבי הנחל

פארק צבי הנחל הוא פארק סמוך לגשר הצבים. קק"ל רכשה את אדמות העמק בשלהי שנות ה-20 של המאה ה-20. למרגלות המגדל קיים מזח קטן, הצמוד לנחל.
אתרים לאורך הנחל > גשר הצבים

הגשר המקורי היה גשר עץ מעל הנחל ששימש את החקלאים באזור. ממנו הושלכו פסדים מן המשקים סביב ולכן גם נוצר ריכוז גדול של צבים רכים סביבו. בשנת 1986 הוקם גשר בטון לצד הגשר המקורי, שנהרס בשיטפונות כמה שנים לאחר מכן.
הצב הרך הוא בעל חיים נדיר. הוא מגיע עד לאורך של מטר ומשקלו יכול להגיע עד 50 ק"ג. לצבים צוואר ארוך וגמיש המשמש אותם כצינור נשימה בעת היותם מתחת למים. הם ניזונים בעיקר מבעלי חיים קטנים החיים במים. הצבים הרכים נמצאים בסכנת הכחדה, עקב פגיעה באזורי ההטלה שלהם, זיהום וייבוש נחלים, פגיעה מפסולת וקרסים ודריסה. גם חיות הבר, כמו שועלים או נמיות פוגעים בצבים על ידי אכילת ביציהם. בחורף 1992 היו שיטפונות וצבים רבים נסחפו אל הים התיכון ומתו.
פרויקט הצלת הצב הרך בנחל אלכסנדר היה הפרויקט הראשון בשיקום הנחל. במהלכו נבנו אזורים מוגנים להטלת ביצים ומשטחי התחממות עבור הצבים, אשר מוגדרים כבעלי דם קר. באזורי ההטלה הוצבו שלטים, ופקחי רשות הטבע והגנים, מסיירים במקום כדי למנוע פגיעה בהם. בעונת ההטלה קיני הצבים מועברים לכלובים מוגנים, ויום לאחר בקיעת הצבים, שאורכם כ-5 ס"מ, הם משוחררים לנחל בלילה.
בנוסף לצב הרך ניתן לעיתים לצפות באזור באגמיות, ברכייה, סופיות ולעיתים אף בנוטריות ובנמיות.
אתרים לאורך הנחל > פארק איטליה

בקטע נחל לדוגמה, שאורכו כ-750 מטר נבנו שבילי הליכה מאבן. הפארק נקרא על שם ידידי קק"ל באיטליה.
לרוחב הנחל נבנו שלושה סכרוני אבן קטנים. הסכרונים מערבלים את המים ומעשירים אותם בחמצן ובנויים כ"סולמות דגים", שכן הדגים יכולים לטפס דרכם במעלה הנחל. בשל תנאי החמצן המשופרים, מצטופפים ליד הסכרונים מיני הדגים המתקיימים בנחל כגון שפמנון, צלופח וקיפון בורי.
בקטע נחל לדוגמה נמצאים שני גשרים. הראשון שבהם הוא "גשר הפרות" – גשר בטון ששימש בעבר את רועי הבקר של קיבוץ מעברות להעברת העדר לשטחי המרעה שהשתרעו מצפון לנחל אלכסנדר. כיום חסום הגשר למעבר.
אתרים לאורך הנחל > תל חפר

כחצי קילומטר מצפון לקטע נחל לדוגמה נמצא תל חפר. בחפירות שהתנהלו במקום התגלו ממצאים המוכיחים כי המקום היה מיושב מהאלף ה-4 לפני סה"נ ועד התקופה הערבית הקדומה (המאה ה-8). כיום שוכנים במורדות התל בתי העלמין של היישובים מעברות ואלישיב.
גלריה

נחל אלכסנדר, כפי שנראה מגשר הצבים
אי מלאכותי שהוקם בסמוך למפגש הנחל עם נחל שכם, ומשמש את בעלי החיים בנחל
צב רך על משטח התחממות בנחל אלכסנדר
שפך הנחל
הנחל בין כביש 2 ושפך הנחל
הערות שוליים

↑  זאב וילנאי, שמות ישובינו, תל אביב: מסדה, 1955, עמ' 88
↑  פארק איטליה - נחל אלכסנדר -> מים, נוף ואיכות הסביבה, באתר קק"ל
↑  סיפורי מקום בעמק חפר
↑  צפריר רינת, "מימיו של נחל אלכסנדר עודם מתוקים", באתר הארץ, 15 בדצמבר 2007
1 2  צפריר רינת, הזוכה בתחרות בינלאומית לשיקום נחלים: נחל אלכסנדר, באתר הארץ, 4 בספטמבר 2003
↑  דליה טל, ‏פרוייקט חרום לטיפול בשפכי שכם וטול כרם, באתר גלובס, 15 באוקטובר 2000
↑  דליה טל, ‏אין תשתיות לשיקום נחל אלכסנדר, באתר גלובס, 22 בספטמבר 2002
↑  דליה טל, ‏שיקום נחל אלכסנדר זכה במקום הראשון בתחרות בינל', באתר גלובס, 7 בספטמבר 2003
צפריר רינת, הזוכה בתחרות בינלאומית לשיקום נחלים: נחל אלכסנדר, באתר הארץ, 4 בספטמבר 2003
↑  דליה טל, ‏מכון הטיהור ביד חנה. מטהר את שפכי נחל שכם, היובל העיקרי של נחל אלכסנדר, באתר גלובס, 6 בפברואר 2005
↑  יותם אשל, אמצע נתניה, מזרח תיכון חדש בעמק חפר, באתר ynet, 13 בפברואר 2005
↑  צפריר רינת, שפכים מבתי בד ברשות הפלסטינית זיהמו את נחל אלכסנדר, באתר הארץ, 31 בדצמבר 2012
↑   צפריר רינת, הרשות הפלסטינית לא מטפלת בשפכים והנחלים משלמים את המחיר, באתר הארץ, 4 במרץ 2015
↑  אבנר הופשטיין ואליאור מגרם , הסיפור המסריח של זיהום נחל אלכסנדר, באתר זמן ישראל, 18 ביולי 2020
↑   צפריר רינת, שפכים מהגדה גרמו לזיהום ולתמותת דגים נרחבת בנחל אלכסנדר, באתר הארץ, 26 בנובמבר 2017
↑  צפריר רינת, הממשלה לא יישמה תוכנית לסילוק פסולת זיתים, ונחל אלכסנדר צפוי לספוג את הזיהום, באתר הארץ, 30 באוגוסט 2018
↑  שני אשכנזי, ‏תיעוד קשה בערב הפסח: מכת דם בנחל אלכסנדר, באתר גלובס, 15 באפריל 2020
1 2 3  נחל אלכסנדר: מפארק איטליה לפארק צבי הנחל, באתר קרן קימת לישראל
↑  לפי שילוט באתר
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007551685005171  LCCN: sh95004888  VIAF: 315134962   WorldCat (עם VIAF): 315134962 
נחל אלכסנדר נשפך לים התיכון בחוף בית ינאי
נחל אלכסנדר וברקע המושבים גאולי תימן וכפר הרא"ה, במבט מעל גשר הצבים
נחל אלכסנדר והאזור שממערב לו, במבט מעל גשר הצבים
גשר הצבים
הנחל ומעגן אבו זבורה במפת הקרן לחקר ארץ ישראל משנת 1880
אנטישמיות בתקופת מלחמת חרבות ברזל

מדבקה באשדוד שצולמה במהלך מלחמת חרבות ברזל, עליה מופיע הכיתוב "Jewish Lives Matter" המבוסס על הסיסמה "Black Lives Matter"
מדבקה באשדוד של מגן דוד צהוב עם הכיתוב "לעולם לא עוד זה עכשיו" (בשפה הגרמנית - Nie wieder ist Jetzt) והתאריך 7.10.2023
בעקבות מתקפת הפתע של חמאס על ישראל ב-7 באוקטובר 2023 ופרוץ מלחמת חרבות ברזל, החל גל של אנטישמיות ברחבי העולם. שר העלייה והקליטה אופיר סופר, הצהיר כי ישראל מצפה שהדבר יוביל לעליית יהודים לישראל.
מהנהר עד לים

"מהנהר עד לים" (באנגלית: "From the River to the Sea"; בערבית: "من النهر إلى البحر") היא סיסמה וביטוי פוליטי הקשורים ללאומיות פלסטינית. הסיסמה מתייחסת גאוגרפית לאזור שבין נהר הירדן לים התיכון, הכולל את שטחה של מדינת ישראל, יהודה ושומרון ורצועת עזה. ארגונים יהודיים רבים, כולל הוועד היהודי-האמריקאי והליגה נגד השמצה, רואים בסיסמה ביטוי לדברי הסתה אנטישמיים. מנגד, יש הרואים בסיסמה קריאה, לא אלימה, לפתרון המדינה האחת, בה יתקיים שוויון זכויות לכל.
אפריקה > מצרים

ב-8 באוקטובר 2023, שוטר מצרי רצח שלושה תיירים ישראלים ומדריך טיולים מצרי באלכסנדריה שבמצרים.
אפריקה > תוניסיה

ב-18 באוקטובר 2023, בית הכנסת באל חממה, תוניסיה, בו קברו של המקובל רבי יוסף מערבי מהמאה ה-16, ניזוק קשות במהלך פרעות אנטישמיות שבוצעו על ידי מאות אנשים שהתפרעו והציתו את המבנה.
ב-25 בפברואר הוצת חצר בית הכנסת הנטוש שהוקם ב-1955 בספקס - העיר השנייה בגודלה בתוניסיה.
אפריקה > דרום אפריקה

במרץ 2024, שרת החוץ של דרום אפריקה, נלדי פנדור, אמרה בכנס של מפלגתה שכותרתו 'לסולידריות עם הפלסטינים' כי "כבר התרעתי לפני דרום אפריקאים, אלו שלוחמים לצד צה"ל או כחלק ממנו: אנחנו מוכנים. כשתשובו הביתה נעצור אתכם." עוד ציינה כי "הסולידריות שלנו עם הפלסטינים החלה הרבה לפני ה-7 באוקטובר".
בנוסף דרום אפריקה הגישה תביעה נגד ישראל בגין פשעי מלחמה.